הוועדה המשותפת לוועדת הכספים ולוועדת הכנסת לתקציב הכנסת, כנסת 20, פרוטוקול מספר 8, 2017-12-25 17:00

יואב קיש: אחר צהריים טובים, אני פותח את הדיון.

יואב קיש: אני מקווה שיצטרפו עוד חברי כנסת.

יואב קיש: אנחנו בדיון של הוועדה המשותפת של ועדת הכנסת וועדת הכספים בנושא מכתב שהתקבל מיושב-ראש הכנסת יולי יואל אדלשטיין בנושא "שינויים בתקציב הכנסת לשנת 2017".

יואב קיש: יש לנו פה מסמך שמדבר על הרזרבה של 16 מיליון שקלים.

יואב קיש: לחלוקה של קשרי חוץ וטקסים – מיליון שקלים עקב גידול בכמות משלחות והיקפן; לאמרכלות, תקנה של שיפוץ מבנים והתקנות – 15 מיליון שקלים עבור תכנון תוספת מבנים לצורך בניית לשכות חברי הכנסת, מבנה מנהלה, חניון תת קרקעי ומבנים זמניים לתקופת הבנייה.

יואב קיש: זה המכתב.

יואב קיש: מי יציג?

יואב קיש: החשב?

יואב קיש: המנכ"ל?

יואב קיש: מי?

<חיים אבידור: אני אציג.

יואב קיש: החשב, בבקשה.

<חיים אבידור: אני אציג ואת הפרטים ב-drill down יעשה המנכ"ל.

<חיים אבידור: אנחנו מבקשים להעביר מסעיף הרזרבה 16 מיליון שקלים.

יואב קיש: מה הגודל של סעיף הרזרבה?

<חיים אבידור: זה מה שנשאר בו.

<חיים אבידור: אם אתה זוכר, בתחילת השנה - - -

אלברט סחרוביץ: היו 18 מיליון, 2 מיליון לטובת רכב ממוגן.

<חיים אבידור: 2 מיליון העברנו בתחילת השנה לסעיף מסוים שהיתה בו טעות בתקציב.

<חיים אבידור: אותו סעיף יחזור על עצמו גם בשנה הבאה ונחזור על אותה בקשה של ה-2 להעביר מסעיף הרזרבה.

יואב קיש: זה הוצאות שכבר הוצאו או שאנחנו מדברים על דברים שעוד לא הוצאו?

<חיים אבידור: זה הוצאות שברובן יוצאו עד סוף השנה.

<חיים אבידור: אנחנו כבר נמצאים בסוף השנה.

יואב קיש: זאת אומרת, התשלום עבורן עוד לא בוצע, אבל ההתחייבות עבורן בוצעה?

יואב קיש: איך אתה מתמודד עם זה שלצורך העניין מחליטים לא להשתמש ברזרבה.

יואב קיש: מה עושה הכנסת בסיטואציה כזאת?

<חיים אבידור: בסיטואציה כזאת נבקש מחברי הכנסת להפסיק לנסוע לחו"ל...

יואב קיש: גם בסדר.

יואב קיש: גם תשובה טובה.

יואב קיש: אין בעיה.

<חיים אבידור: זו האופציה היחידה שקיימת בסעיף הזה.

<חיים אבידור: הגידול בסעיף הזה נובע - - -

יואב קיש: מתוך כמה?

יואב קיש: כמה הסעיף?

<חיים אבידור: הסעיף היה 3 מיליון שקלים.

יואב קיש: יש לנו כ-30% עלייה בהוצאות.

<חיים אבידור: הרכב המשלחות, זאת אומרת, כמות הפרטים בכל משלחת ומשלחת גדל, ואתה יודע למה אני מניח.

יואב קיש: לא.

יואב קיש: אני לא יודע למה.

<חיים אבידור: כי יש קיזוזים.

<חיים אבידור: ..

יואב קיש: לא מבין.

<חיים אבידור: אתה לא מכיר את זה.

<חיים אבידור: ..

יואב קיש: לא.

יואב קיש: אם אתה רוצה, תסביר.

<חיים אבידור: חלק מהמשלחות היו משלחות שנסעו משני המחנות.

יואב קיש: זה תמיד היה.

יואב קיש: זה לא חדש.

<חיים אבידור: זה היה יותר אקוטי השנה כנראה.

יואב קיש: לא הבנתי.

יואב קיש: היו שנים שבהן נסעו רק קואליציה או רק אופוזיציה?

<חיים אבידור: כן.

יואב קיש: עדיין אתה יכול להגיד שנוסעים רק שניים, נוסע חבר כנסת מהקואליציה וחבר כנסת מהאופוזיציה.

<חיים אבידור: אני יכול להסביר את התוצאה, אני לא יכול להסביר את הסיבה.

אלברט סחרוביץ: אם יש צורך להסביר, זה לא תפקידו של החשב.

אלברט סחרוביץ: החשב יכול להסביר לך את - - -

יואב קיש: הוא אומר שהיה גידול.

אלברט סחרוביץ: אתה רוצה הסבר, אני אסביר.

יואב קיש: תסביר.

יואב קיש: בבקשה.

אלברט סחרוביץ: כפי שגם נאמר, והתייחסנו גם בוועדה הזאת כבר בעבר, יושב-ראש הכנסת מאז כניסתו לתפקיד שם את נושא הקשרים הבינלאומיים של הכנסת בראש מעייניו.

אלברט סחרוביץ: כתוצאה מזה גם נעשה שדרוג של המחלקה לקשרי חוץ, היום זה חטיבה, היא גדלה לחטיבה.

אלברט סחרוביץ: לפני מספר חודשים קיימנו ועדת איתור ונבחרה הגברת ענת כץ לעמוד בראש החטיבה הזאת נוספו עוד תקנים בדמותם של מנהלי תחומים, "ראשי דסקים" אנחנו קוראים להם, שמחולקים לפי אזורים.

יואב קיש: זה לא קשור רק לנסיעות חברי כנסת.

אלברט סחרוביץ: זה כן קשור.

אלברט סחרוביץ: הכול קשור.

יואב קיש: יש פה שינוי במבנה הארגוני שקשור לדבר הזה.

אלברט סחרוביץ: לא.

אלברט סחרוביץ: זה לא רק שינוי במבנה הארגוני, שסתם החלטנו להגדיל את היחידה.

אלברט סחרוביץ: החלטנו להגדיל את היחידה, מכיוון שיש כוונה, כוונה של יושב-ראש הכנסת, להרחיב את הפעילות הבינלאומית של הכנסת.

אלברט סחרוביץ: וזה בא לידי ביטוי במספר שיא של מספר ראשי אגודות ידידות, 84 במספר, הם הרבה יותר פעילים מבעבר, הכנסת חברה בהרבה פורומים בינלאומיים.

אלברט סחרוביץ: היא פעילה, פעילה, לא רק משלמת דמי חבר, אלא פעילה ושולחת לשם מדי פעם נציגים.

אלברט סחרוביץ: וכל זה בא לידי ביטוי בהרחבה משמעותית מאוד, ואכן המספרים מצוינים פה, בגידול של כ-30%.

יואב קיש: קודם כול, גם אני מאוד בעד הרחבה של הפעילות הבינלאומית של הכנסת, נקודה.

יואב קיש: בעיניי זו משימה מאוד יפה וחשובה, שהיושב-ראש לקח על עצמו.

יואב קיש: השתמע מדבריו של החשב – טוב שהבהרת - - -

<חיים אבידור: לא נתת לי לגמור את ההסבר.

יואב קיש: המנכ"ל נכנס להסבר.

יואב קיש: זה בסדר, טוב שהוא מסביר.

יואב קיש: השתמע מדבריך כאילו יש חברי כנסת, וקואליציה ואופוזיציה, וזה הסבר שלא כל-כך מצא חן בעיניי, ואני שמח על הסבר המנכ"ל, כי הוא הרבה יותר מדייק.

יואב קיש: עוד דבר שאמרת לי, שלא הכרתי, שמעבר לעלות הנסיעה פרופר יש פה עלות נוספת בגלל שינוי מבני שקורה ביחידה הזאת, שהוא נובע עקב עליית הפעילות בתחום.

יואב קיש: אלה דברים חשובים, שחשוב להגיד ולהבהיר אותם.

יואב קיש: אני יכול להגיד רק דבר אחד, וזו שאלה לגבי התכנון.

יואב קיש: האם לא יכולנו לדעת את זה כשקבענו את התקציב?

אלברט סחרוביץ: לא.

אלברט סחרוביץ: כשקבענו תקציב דו-שנתי – זה בדיוק החיסרון בבניית תקציב דו-שנתי, בטח בפעילות פחות מדידה כמו פעילות בינלאומית – קשה לי לצפות מראש היענות של חברי כנסת.

אלברט סחרוביץ: כולנו ציפינו שתהיה היענות, ולשמחתנו היתה היענות.

אלברט סחרוביץ: בעקבות הגידול הזה ובעקבות הנתונים שאנחנו יודעים, אין ספק שתהיה לזה התייחסות נאותה בתקציב 2019.

אלברט סחרוביץ: לתכנן מראש לשנתיים, כשעוד לא היתה לי יחידה, היה לי קשה.

אלברט סחרוביץ: היחידה רק התהוותה.

יואב קיש: מבחינתי הבנתי את הסעיף.

יואב קיש: מיצינו את הדיון בסעיף הזה ואני מבקש לעבור לסעיף הבא.

<חיים אבידור: הסעיף הבא זה גידול בסעיף שיפוץ מבנים והתקנות.

<חיים אבידור: הגידול כולו נובע בעלויות תכנון שאנחנו מייעדים לצורך תוספת מבנים בכנסת.

<חיים אבידור: תוספת מבנים בכנסת תבוא לידי ביטוי גם בלשכות חברי הכנסת, גם במבנה הנהלה וגם בגידול בחניון תת-קרקעי שיהיה מתחת לאחד המבנים האלה.

יואב קיש: התקנה עצמה – כמה היתה בעבר?

יואב קיש: על כמה היא עמדה?

<חיים אבידור: 14 מיליוני שקלים.

יואב קיש: זאת אומרת, היא עלתה ב-100% עכשיו.

<חיים אבידור: כן.

יואב קיש: זה רק על תכנון.

<חיים אבידור: זה רק על תכנון.

אלברט סחרוביץ: - - -

יואב קיש: קודם כול אני רוצה להבין, אחרי זה אתה תסביר.

יואב קיש: 15 מיליון שקלים תכנון נוסף ב-100% עלייה מהסעיף בערך, אולי אפילו קצת יותר, זה משהו שכבר הוצא.

יואב קיש: מה עושים אם לא יאושר?

<חיים אבידור: זה עדיין לא הוצא.

יואב קיש: זה לא הוצא.

<חיים אבידור: זה עדיין לא הוצא.

יואב קיש: זה להתקשר.

אלברט סחרוביץ: אני אסביר לך.

<חיים אבידור: תן לו לסיים, שלא יקרה אחר-כך שהוא יגיד שהוא רצה להגיד.

<חיים אבידור: סיים את דבריך.

<חיים אבידור: רק דבר אחד.

<חיים אבידור: 14 מיליוני שקלים – מדובר על שיפוצים, תיקונים ודברים כאלה.

אלברט סחרוביץ: זה נוהל בניית מבנים, נכון.

<חיים אבידור: עכשיו אנחנו עוברים לבנייה.

יואב קיש: התקנה של 02.03.05.08, שיפוץ מבנים והתקנות, שם אתה מכניס את זה.

<חיים אבידור: שם אני מכניס את זה.

יואב קיש: שם אתה מכניס גם את התכנון לצורך העניין.

<חיים אבידור: שם אני מכניס את התכנון.

יואב קיש: אז אני לא יכול להתייחס לזה אחרת.

יואב קיש: זה נושא חדש.

<חיים אבידור: אני מסביר לך שהולך להיות שם גם הנושא של הבנייה עצמה.

אלברט סחרוביץ: עד עכשיו יועדו לשיפוצים 14 מיליון.

<חיים אבידור: בסופו של דבר אחרי שנבנה – שיפוץ זה בדרך כלל הוצאה.

<חיים אבידור: הבנייה תהפוך בכלל להיות נכס.

יואב קיש: זה ברור, כשנבנה.

יואב קיש: גם התכנון יהיה חלק מהנכס?

<חיים אבידור: התכנון יהוון לשם בדוחות הכספיים, לא בתקציב.

יואב קיש: הבנתי.

יואב קיש: עכשיו השאלה שלי לך, מנכ"ל הכנסת.

יואב קיש: אם כך, אני מבין שזו לא הוצאה שיצאה עדיין.

אלברט סחרוביץ: לא.

אלברט סחרוביץ: לאו דווקא הוצאה שתצא ב-2018, וזה חשוב להבין.

אלברט סחרוביץ: השאלה ששאלת אותי - - -

יואב קיש: איזה שאלה שאלתי?

אלברט סחרוביץ: לגבי נסיעות המשלחות והקשרים הבינלאומיים, האם הייתי יכול לצפות את הגידול.

אלברט סחרוביץ: פה, כשמדובר בתקציבים גדולים בתכנון ובנייה זה משהו שכן אפשר לתכנן ולצפות.

אלברט סחרוביץ: זה לא שפתאום השתנו דברים.

אלברט סחרוביץ: ידענו כולנו שיש לנו מצוקה של מקום, שאין תוכנית מתאר מאושרת לכנסת והכול תוספת.

אלברט סחרוביץ: אפילו קרוון שאני רוצה להכניס היום לכנסת אני זקוק להיתר של ועדות התכנון והבנייה.

אלברט סחרוביץ: אני נערך, ואני אומר את זה בפה מלא.

אלברט סחרוביץ: היו לאחרונה לא מעט דיונים, ויש צוות שהוקם בראשות מנהל חטיבת התפעול, דן עמר, שכולל גם את צוות האדריכלים להתקשרות עם הכנסת, ואני הנחיתי אותם להכין תוכנית אב שתוגש בקרוב לוועדות התכנון.

אלברט סחרוביץ: במסגרת הוועדות האלה הם התבקשו גם לשבת עם חברי כנסת, בעיקר חברי כנסת שיש להם ניסיון בתחום המוניציפלי, שהיו בעבר ראשי רשויות, ויש לנו כאלה פה בבניין שהיו ראשי תכנון ובנייה, ולהתייעץ איתם, לא רק בהיבט של מה יקרה מחר, אלא בהיבט של 30 שנה קדימה, מה שלא נעשה בעבר.

אלברט סחרוביץ: כאשר בנו את "קדמה" לא חשבו שאולי צריך להגדיל את האגף שבו אנחנו יושבים היום.

אלברט סחרוביץ: הפעם אמרנו שנסת

אלברט סחרוביץ: כל גם לטווח הרבה יותר רחוק.

אלברט סחרוביץ: כל חבר כנסת, אופוזיציה, קואליציה, בלי יוצא מן הכלל, שמו דגש על הנושא שהכנסת תגדל, גם מבחינת חבריה, לא משנה אם זה באמצעות חוק נורבגי שיבא לגידול חברי הכנסת, ועל עצם העובדה שגם התא הגנרי של חבר הכנסת, קרי, חבר הכנסת והסביבה שלו, היועצים, גם תגדל.

אלברט סחרוביץ: ביקשו להתייחס ולתת לזה מענה.

אלברט סחרוביץ: כמוני שמעת על תוכניות להעביר את החוק הנורבגי עוד בכנסת הנוכחית ושתחול על הכנסת העשרים-ואחת.

אלברט סחרוביץ: לא אני ולא אתה יודעים אם זה יקרה.

אלברט סחרוביץ: עם זאת, אני כמנכ"ל הכנסת, יש לי אחריות, כי כמו שאמרתי, נכון להיום, גם קרוונים אני לא יכול להכניס.

אלברט סחרוביץ: הווה אומר שאם מחר יאושר החוק הזה, ולצורך העניין ניכנס למערכת בחירות מוקדם מהצפוי, אין לי איפה לשכן חברי כנסת בתנאים שחברי כנסת רגילים אליהם.

אלברט סחרוביץ: הווה אומר שאני מחויב לקיים דיון אצלי עם כל הגורמים הרלוונטיים, כבר להכין תוכנית.

אלברט סחרוביץ: כרגע אני מוציא כסף רק על תכנון.

יואב קיש: איך 15 מיליון שקלים?

אלברט סחרוביץ: חכה.

אלברט סחרוביץ: חכה.

אלברט סחרוביץ: אני כרגע מוציא מה שכבר יצא.

אלברט סחרוביץ: החשב יודע את זה, כי הוא זה שחתום על זה.

יואב קיש: מה שעוד לא יצא.

אלברט סחרוביץ: רגע.

אלברט סחרוביץ: אני מסביר לך למה אני מעביר את זה.

אלברט סחרוביץ: הכסף הזה שווה, אני לא רוצה שילך לי לאיבוד, אני רוצה אותו לתקציב 2018.

אלברט סחרוביץ: יכול להיות שב-2018, מעבר לתכנון אני אצטרך את הכסף לביצוע.

אלברט סחרוביץ: ואז מה אני אגיד?

אלברט סחרוביץ: במקרה שיש הקדמת בחירות ויש חוק נורבגי, מה אני אגיד לחברי הכנסת, חכו ל-2019, אין לי כרגע כסף?

אלברט סחרוביץ: לכן אני כבר נערך למצב שב-2018 נצטרך להוציא כסף לביצוע, ומדובר על יותר מ-15 מיליון, מדובר ב-24 מיליון.

יואב קיש: כמה מתוך זה התכנון?

אלברט סחרוביץ: 2 מיליון.

אלברט סחרוביץ: זה כסף צבוע, 2 מיליון הוצאה.

אלברט סחרוביץ: אני רוצה את הרזרבה, כי אני אצטרך את הרזרבה הזאת ב-2018 - - -

יואב קיש: אם לא תצטרך?

יואב קיש: אם לא תשתמש?

אלברט סחרוביץ: אז אני לא אשתמש.

אלברט סחרוביץ: אם אני לא מעביר את זה עכשיו זה הולך לאיבוד.

יואב קיש: 2 מיליון אתה צריך כי זה תכנון שעשית ואתה צריך אותו בכל מקרה בשביל הוצאות שיצוצו.

אלברט סחרוביץ: יתר הסכום אני רוצה - - -

יואב קיש: יתר הסכום גם לבנייה.

יואב קיש: יש לך רזרבה גם ל-2018.

אלברט סחרוביץ: היא לא תספיק.

יואב קיש: כמה היא?

יואב קיש: 18 כש-2 מיליון כבר יצאו.

יואב קיש: אתה חושב שב-2018 תבנה ב-15 מיליון שקל פה?

אלברט סחרוביץ: יש מצב שב-2018, בשביל להביא לפה 40 יחידות קרוונים, אני אצטרך להוציא מעל 20 מיליון שקל ואין לי שום תקציב לעניין הזה.

אלברט סחרוביץ: אין לי.

אלברט סחרוביץ: כשבנינו תקציב דו-שנתי לא הבאנו את זה בחשבון.

אלברט סחרוביץ: מודה.

יואב קיש: קודם כול אני רוצה לדייק את הסעיף.

יואב קיש: אני חושב שרק לקרוא לו "עבור תכנון" – לי לא היה ברור ש-15 מיליון עוברים לתכנון, עכשיו אני מבין מהדברים של המנכ"ל שלא מדובר על תכנון, אלא על - - -

אלברט סחרוביץ: לא.

אלברט סחרוביץ: תכנון וביצוע עתידי.

יואב קיש: זה מה שאני אומר.

אלברט סחרוביץ: חשוב לומר - - -

יואב קיש: אלברט, אני רוצה להגיד את הנקודה.

יואב קיש: לא מדובר על תכנון, מדובר על תכנון וביצוע.

יואב קיש: זאת אומרת, 2 מיליון על תכנון והתוספת הנוספת - - -

אלברט סחרוביץ: התקציב שמופיע בתקנה הזאת שציין חיים הוא תקציב גמיש.

אלברט סחרוביץ: בתוכו נמצאים דברים גם של שיפוצים, דברים שתכננו והם מופיעים בתוכנית העבודה.

יואב קיש: יש לך תקציב עכשיו, יש לך 14 מיליון.

אלברט סחרוביץ: שנייה.

אלברט סחרוביץ: עוד פעם, בגלל אותם דברים, בגלל הצפיפות, שגם אתה אישית מכיר אותה פה - - -

יואב קיש: אני רואה שאין פתרונות לצפיפות, אל תיתן לי דוגמה אישית.

אלברט סחרוביץ: כל מי שחי בבית הזה מכיר את הצפיפות וגם הגידול שנעשה מבחינת הפעילות, ועדות חדשות שקמו, יחידות נוספות לכנסת נוספו.

אלברט סחרוביץ: יש פה מצוקה אמיתית של מקום.

אלברט סחרוביץ: יש פה עוד תוכניות.

אלברט סחרוביץ: נכון שלא חייב שנצא לביצוע בשנה הבאה, אבל לגבי התכנון אני כבר רוצה לצאת.

אלברט סחרוביץ: זה עוד לא בניין מינהלה - - -

יואב קיש: מה היקף עלות התכנון?

יואב קיש: בוא נדבר על תכנון.

יואב קיש: מה היקף עלות התכנון?

אלברט סחרוביץ: מדובר על עוד כמה מיליוני שקלים.

יואב קיש: מה זה כמה?

יואב קיש: אפשר לדעת?

יואב קיש: בואו נעשה הפסקה.

יואב קיש: תן לי תשובה מה היקף עלות התכנון בבקשה.

יואב קיש: נעשה הפסקה, נתכנס פה עוד רבע שעה ונדבר על זה.

יואב קיש: הפסקה של רבע שעה.

יואב קיש: אני מחדש את הדיון.

יואב קיש: ישבתי עם מנכ"ל הכנסת ועם החשב, לא הצלחתי להבין את נושא האמרכלות, ולכן הוא לא יעלה להצבעה היום.

יואב קיש: כן הבנתי את נושא קשרי חוץ וטקסים של מיליון שקל, ואני תומך בו.

יואב קיש: את יכולה לרשום שזה עבר בהסכמה.

יואב קיש: הנושא של אמרכלות נדחה.

יואב קיש: אם צריך ונגיע להבנה בסעיף הזה, אני אקבע דיון נוסף.

יואב קיש: כרגע אין דיון בנושא.

<חיים אבידור: אם יורשה לי, אני רוצה להוסיף נתון נוסף.

<חיים אבידור: יש קו חשמל שהכנסת מתכננת לעשות - - -

יואב קיש: הוא מופיע פה?

<חיים אבידור: הוא מופיע ברזרבה, הוא לא מופיע בתכנון.

יואב קיש: אז אני - - -

<חיים אבידור: תן לי.

יואב קיש: אני לא נותן לך.

יואב קיש: אני לא הצלחתי להבין את המספרים ואיך זה מתכנס ולכן אני לא מאשר.

יואב קיש: אם עכשיו יש צרכים אחרים או בעיות אחרות - - -

<חיים אבידור: לא.

<חיים אבידור: זה אותו - - -

יואב קיש: אנחנו לא נדון על זה עכשיו.

יואב קיש: בבקשה.

<חזי כהן: אני מאגף התקציבים.

<חזי כהן: קודם כול אני רוצה לברך על זה שהסכום הזה לא עבר.

<חזי כהן: בעיניי הכנסת מגלגלת עודפים של 400 מיליון שקל בשנה - - -

יואב קיש: מה?

יואב קיש: מה?

יואב קיש: מה?

יואב קיש: מה זה האמירה הזאת?

יואב קיש: לא הבנתי אותה.

יואב קיש: מה זה "הכנסת מגלגלת עודפים של 400" - - -

<חזי כהן: סליחה.

<חזי כהן: בתקציב הכנסת ייווצרו בשנת 2017 עודפים בהיקף של 400 מיליון ש"ח.

יואב קיש: שזה נדחה בכל שנה, בגלל היבט - - -

<חזי כהן: זה עובר משנה לשנה - - -

יואב קיש: זה דברים שאני מכיר.

<חיים אבידור: בית פרומין.

יואב קיש: בית פרומין, תביעות.

<חיים אבידור: שפיר.

יואב קיש: שפיר, תביעות וכו'.

יואב קיש: זה לא משהו חדש.

יואב קיש: אם יש משהו חדש, בוא תעדכן, כי כבר שמענו את אגף התקציבים על זה וכבר דנו על זה.

<חזי כהן: זה הולך וגדל.

<חזי כהן: בתקנה של האמרכלות לא יהיה השנה ביצוע נוסף מעבר לתקציב המקורי שהיה שם של כ-14 מיליון.

<חזי כהן: היו שם עוד 15 מיליון שעברו בעודפים וכרגע צריך להעביר עוד 11 מיליון בעודפים.

יואב קיש: אני מכיר שהיה 14 במקורי.

יואב קיש: היתה כבר ישיבה שהעברנו - - -

<חזי כהן: בשנה שעברה 19 מיליון בעודפים.

<חזי כהן: כלומר, התקנה כבר היום עומדת על - - -

יואב קיש: למה כששאלתי אמרתם לי 14 מיליון?

<חזי כהן: 33 מיליון ש"ח.

יואב קיש: התקציב 14, אבל בביצוע אנחנו כבר ב-30 ומשהו.

<חיים אבידור: עודפים מחויבים שהעברנו משנה לשנה.

<חזי כהן: זה לא ביצוע, הביצוע בתקנה עומד על 11.5 מיליון.

<נדב כספי: יש גם התחייבויות.

<חזי כהן: נכון, כולל התחייבויות.

<נדב כספי: 23 מיליון.

<חזי כהן: לגבי ההתייחסות לתקציב הדו-שנתי, אני חושב שזה לא רלוונטי לשנת 2017.

<חזי כהן: זו טענה שיכולה לעלות ב-2018.

<חזי כהן: אנחנו כרגע ב-2017, השנה הראשונה של הדו-שנתי, אז התכנון אמור להיות כמו בכל שנה.

<חזי כהן: העובדה שהכסף הזה, ה-15 מיליון היו אמורים להיות מועברים ולא מבוצעים, ורק אולי, כמו שנאמר פה, לא בטוח שההוצאה תצא ב-2018 - - -

יואב קיש: זה מה שבדקתי ולא הגענו להסכמות, ולכן זה לא עולה להצבעה.

יואב קיש: אם יהיו הסכמות, אולי זה יעלה בהמשך, ואז נתאר אותן ונסביר ואני גם מקווה שיהיו יותר חברי כנסת, כי אני בוודאי לא אעביר סכום כזה על דעת עצמי לבד.

יואב קיש: לא נראה לי שזה מן הראוי.

יואב קיש: לכן אני מסיים את הישיבה בסיכום שלתוכנית 02.03.02, מיליון שקלים מהרזרבה – אושר.

יואב קיש: ובנושא השני דנו ולא החלטנו היום.

יואב קיש: תודה רבה.

יואב קיש: הישיבה סגורה.